lv en de lv fr eo lv lv lv sl lv fr eo lv lv lv sl lv de lv it lv en lv en lv en lv lv lv en lv en lv en lv en lv en lv lv lv lv fr lv lv en lv lv en lv lv en lv lv lv lv lv lv lv lv lv lv ru et en sl
EKO KURZEME | Unikālā projektā veicinās atkritumu šķirošanas iespējas cilvēkiem ar redzes traucējumiem
Lai veicinātu iespējas šķirot mājsaimniecībā radītos atkritumus ikvienam iedzīvotājam, vides apsaimniekošanas un atkritumu pārstrādes uzņēmumu grupa AS “Eco Baltia” sadarbībā ar Latvijas Neredzīgo biedrību un Latvijas Zaļo punktu uzsāk Latvijā vēl nebijušu projektu, aicinot mājsaimniecības un iestādes, kurās uzturas cilvēki ar redzes traucējumiem, līdz 13.janvārim pieteikties jaunizveidotu speciālo norāžu izvietošanai uz šķiroto atkritumu konteineriem, kas palīdzēs vieglāk orientēties konkrētu atkritumu veidu šķirošanā. Pakalpojums tiek nodrošināts SIA “Eco Baltia vide” un Siguldas pilsētas SIA “JUMIS” apsaimniekotajos reģionos.
“Viens no mūsu uzņēmumu grupas mērķiem ir veicināt atkritumu šķirošanu, lai tā būtu pieejama ikvienam iedzīvotājam. Tāpēc mēs nedrīkstam aizmirst arī par tiem cilvēkiem, kuri zināmu apstākļu dēļ var būt ierobežoti. Lai arī speciālās norādes uz atkritumu konteineriem personām ar redzes traucējumiem Latvijā ir jaunums, mēs varam ņemt piemēru no tām valstīm, kuras vides pieejamības, tostarp atkritumu šķirošanas jautājumos, ir soli priekšā ne tikai mums, bet arī daudzām citām valstīm. Esam pārliecināti, ka, saliekot galvas kopā, sadarbojoties ar atbilstošajām organizācijām, varam panākt, ka ikvienam cilvēkam ir sniegta iespēja veiksmīgāk iekļauties sabiedriskajā dzīvē, tostarp atkritumu šķirošanā.”, norāda AS “Eco Baltia” valdes priekšsēdētājs Māris Simanovičs.
Uzlīmes, kuras būs pielāgotas cilvēkiem ar redzes traucējumiem, tiks izvietotas šķirošanas konteineru priekšpusē – kreisajā augšējā stūri. Šīs uzlīmes veido atbilstošais apzīmējums jeb piktogramma, taktils uzraksts, kā arī uzrakts braila rakstā. Uzlīmes ir iedalītas trīs šķiroto atkritumu konteineru kategorijās:
STIKLS (apzīmējums: stikla burka);
BIO ATKRITUMI (apzīmējums: iegrauzta ābola serde);
PLASTMASA, PAPĪRS, METĀLS (apzīmējums: atvērta kartona kaste, PET pudele, metāla skārdene).
Latvijas Neredzīgo biedrības Centrālās valdes priekšsēdētāja Svetlana Sproģe norāda: “Kā minēts Apvienoto Nāciju Organizācijas (ANO) Konvencijas “Par personu ar invaliditāti tiesībām” 2.pantā, “universālais dizains” apzīmē tādus produktus, vides programmu un pakalpojumu dizainu, kurus, cik vien iespējams, visi cilvēki var izmantot bez pielāgošanas vai īpaša dizaina nepieciešamības. Esam pateicīgi AS “Eco Baltia” grupai, kas izrādīja iniciatīvu un uzrunāja mūs sadarboties, lai veicinātu iespēju ikvienam cilvēkam šķirot ikdienā radītos atkritumus. Aprīkojot atkritumu konteinerus ar informāciju, kas ir pielāgota cilvēkiem ar redzes traucējumiem, tiks veicināta sadzīves atkritumu šķirošana.”
Speciālās uzlīmes tiks izvietotas pēc klientu vai klienta pārstāvja, ja klients ir cilvēks ar redzes traucējumiem, pieprasījuma. Tās būs pieejamas SIA “Eco Baltia vide” klientiem visos uzņēmuma apsaimniekošanas reģionos – Rīgas Ziemeļu rajonā un Vidzemes priekšpilsētā, Salaspilī, Ādažos, Mārupē, Babītē, Aucē, Tērvetē, Vecumniekos, kā arī Kurzemes reģionā – Saldū, Brocēnos, Liepājā, Grobiņā, Pāvilostā, Aizputē, Durbē un Skrundā. Tāpat speciālajām uzlīmēm var pieteikties Siguldas pilsētas SIA “JUMIS” klienti Siguldā un Mālpilī.
Pieteikšanās norāžu uzlīmēm: Eco Baltia vide klientiem – sūtot e-pastu uz info@ecobaltiavide.lv vai zvanot pa tel. 8717, kā arī Kurzemes reģiona klientiem – Saldus un Brocēni –  tel.: 22022418, e-pasts: saldus@ecobaltiavide.lv ; Liepāja, Aizpute, Durbe, Skrunda, Pāvilosta, Grobiņa – tel.: 22013939, e-pasts: kurzeme@ecobaltiavide.lv ; JUMIS klientiem – Sigulda, Mālpils – tel.: e-pasts: 26 112 288,  info@jumis.lv .
Pasūtot speciālās uzlīmes, lūgums norādīt atkritumu šķirošanas konteinera veidu, kuru būs nepieciešams aplīmēt – stikla, bio atkritumiem vai plastmasas, papīra, metāla iepakojumam –, kā arī adresi, kur uzlīmes nepieciešams izvietot. Aicinām iedzīvotājus būt aktīviem un uzrunāt arī savu namu pārvaldnieku, lai veiktu šķirošanas konteineru aplīmēšanu ar specializētām uzlīmēm arī daudzdzīvokļu namu pagalmos, tādējādi palīdzot veicināt šķirošanas infrastruktūras pieejamību ikvienam. Tāpat arī aicinām pašvaldības izvērtēt nepieciešamību izvietot šāda veida uzlīmes uz publiskajiem šķirošanas konteineriem, kur cilvēki ar redzes traucējumiem uzturas visbiežāk.
Izmaiņas atkritumu apsaimniekošanas maksā Liepājas pilsētā (Ziemeļu daļā, no Tirdzniecības kanāla) no 1.oktobra
SIA “Eco Baltia vide” informē par plānotajām un Liepājas valstspilsētas pašvaldības apstiprinātajām izmaiņām nešķiroto sadzīves atkritumu apsaimniekošanas pakalpojumu maksā Liepājas zonā B no Tirdzniecības kanāla līdz pilsētas Ziemeļu robežai, kas stāsies spēkā no š.g. 1.oktobra. […]
Izmaiņas atkritumu apsaimniekošanas maksā Skrundas reģionā no 1.septembra
Vides apsaimniekošanas uzņēmums SIA “Eco Baltia vide” informē par plānotajām un Kuldīgas novada pašvaldības apstiprinātajām izmaiņām nešķiroto sadzīves atkritumu apsaimniekošanas pakalpojumu maksā Skrundas reģionā, kas stāsies spēkā no š.g. 1.septembra. Iepriekšējās izmaiņas maksā par atkritumu […]
Uz atkritumu šķirošanas konteineriem sāk izvietot Latvijā pirmās uzlīmes, kas pielāgotas cilvēkiem ar redzes vai uztveres traucējumiem
Baltijā pēc apgrozījuma lielākā vides apsaimniekošanas un atkritumu pārstrādes uzņēmumu grupa AS “Eco Baltia” sadarbībā ar Latvijas Neredzīgo biedrību un Latvijas Zaļo punktu pēc mājsaimniecību, iestāžu un pašvaldību pieteikumiem sākuši speciālo norāžu izvietošanu uz šķiroto […]
Vēl līdz 31.jūlijam 60 atkritumu šķirošanas laukumos var nodot veco tehniku un laimēt jaunu
Lai veicinātu savu laiku nokalpojušās elektrotehnikas šķirošanu un nodošanu otrreizējā pārstrādē, Latvijas Zaļais punkts kopā ar vides apsaimniekošanas uzņēmumu SIA “Eco Baltia vide”, kā arī “Tet” un “Maxima Latvija” no šā gada maija visā Latvijā […]
Liepāja, Ezermalas iela 11, tālr.: +371 22013939, e-pasts: kurzeme@ecobaltiavide.lv
Saldus, Dzirnavu iela 30, tālr.: +371 22022418, e-pasts: saldus@ecobaltiavide.lv
Privātuma politika            Personu datu apstrāde          Sīkdatņu politika
Lietojot jumis.lv vietni, Jūs piekrītat sīkdatņu izmantošanai saskaņā ar mūsu Sīkdatņu politiku.